ไออาร์พีซี ผนึกกำลัง ม.อ๊อกซฟอร์ด ร่วมวิจัยและพัฒนาด้านปิโตรเคมี
นายประเสริฐ บุญสัมพันธ์ประธานกรรมการ และ ประธานกรรมการบริหาร บริษัท ไออาร์พีซี จำกัด (มหาชน) ให้เกียรติเป็นประธาน
21 พ.ค. 2555

นายประเสริฐ บุญสัมพันธ์ประธานกรรมการ และ ประธานกรรมการบริหาร บริษัท ไออาร์พีซี จำกัด (มหาชน)ให้เกียรติเป็นประธาน ในพิธี ลงนามบันทึกความร่วมมือด้านการวิจัยและพัฒนาด้าน High Performance Polymer ระหว่าง บริษัท ไออาร์พีซี จำกัด (มหาชน) และ มหาวิทยาลัยอ๊อกซฟอร์ด ประเทศอังกฤษ โดยนายสหัสชัย พาณิชย์พงศ์รองกรรมการผู้จัดการใหญ่ ไออาร์พีซี Professor John Foord, head of long-established nanomaterials groupและProfessor Mark Moloney, head of synthetic organic chemistry groupจากมหาวิทยาลัย อ๊อกซฟอร์ด ประเทศอังกฤษ ลงนามร่วมกัน เมื่อวันศุกร์ที่ 4 พฤษภาคม ที่ผ่านมา ณ ห้องสวนสน ชั้น 6 ศูนย์เอนเนอร์ยี่คอมเพล็กซ์ อาคาร บี




ความร่วมมือครั้งนี้ของ ไออาร์พีซี นับเป็นรายแรกในภาคพื้นเอเชียแปซิฟิค ที่บรรลุความร่วมมือทางวิชาการระดับโลก กับมหาวิทยาลัย อ๊อกซฟอร์ด ซึ่งการวิจัยและพัฒนาด้านHigh Performance Polymerนี้ จะนำไปสู่การต่อยอดนวัตกรรมที่ ไออาร์พีซี จะสร้างสรรค์ขึ้นในอนาคตอีกทั้งยังเพิ่มมูลค่าผลิตภัณฑ์ และเพิ่มสัดส่วนผลิตภัณฑ์พิเศษ ให้ได้ผลิตภัณฑ์ปิโตรเคมีและเม็ดพลาสติกคุณภาพสูงออกสู่ท้องตลาด